Første kvinnelige biltopp i USA
Julaften fyller hun 52 år, og i dag kan hun gå inn i julefeiringen vel vitende om at hun skriver bilhistorie når hun 15. januar overtar rattet i GM. Barra blir den første kvinnelige toppsjefen for en amerikansk bilprodusent i historien, ifølge nyhetsbyrået AP. Akerson har fremskyndet pensjonsplanene etter at hans kone Karin har fått kreft, ifølge en pressemelding fra selskapet.Mary Barra er i dag sjef for produktutvikling i selskapet, av mange ansett som kanskje den viktigste jobben hos bilprodusenten. Jobben innebærer at hun er sjef for design, teknikk og kvalitet for alle GM-biler globalt. Hun startet i GM som elektroingeniør i selskapet i 1980 i forbindelse med at hun gikk på universitetet Kettering i nabobyen Flint. Hun har vært sjef for fabrikken og har blant annet en master i «business administration» fra Stanford-universitetet.I august 2012 ble hun av Forbes Magazine kåret til verdens 41. mektigste kvinne. Aksjekursen til GM falt ifølge AP med 0,2 prosent da nyheten ble kjent tidligere i dag.
Mary Barra (51) blir ny toppsjef i General Motors etter Dan Akerson.